KYK: Mzansi-koor en Kellerman huldig diegene in voorste linies | Netwerk24
Deur AJ Opperman 02 Junie 2020 15:00
"My suster is 'n dokter in die openbare gesondheidsektor," sê Kellerman.
"Gesondheidswerkers werk hulself oor 'n mik. Dis lang ure en dit is boonop 'n groot risiko. Ons moet meer dankbaar wees vir die werk wat hulle doen."
Die Mzansi-jeugkoor het voorheen Cyrus se liedjie opgeneem. Volgens Kellerman het hulle die koor se repertorium bestudeer en op "The Climb" besluit.
Die lirieke sluit in:
The chances I'm taking"
"Just got to keep going
Kellerman glo die liedjie sluit aan by die boodskap wat hulle wil oordra.
Wouter Kellerman en die Mzansi-jeugkoor.
In die video verskyn Kellerman en die koorlede, wat elkeen hulself tuis opgeneem het, asook beeldmateriaal van gesondheidswerkers.
"Dit was nogal 'n uitdaging omdat ons nie almal saam kon opneem nie. Nie almal het die regte beligting nie en dit moes meer as een keer opgeneem word. 'n Mens het gesukkel met die redigering en 'n mens wil 'n mooi produk skep."
Kellerman het ook die hulp van Bill Hare ingeroep, 'n Amerikaanse klankingenieur, met wie hy al lank saamwerk.
Die beeldmateriaal het hulle verniet gekry.
"Tessa Ford Post het dit geborg en die redigering gedoen. Die video het ongeveer ses weke geneem om te maak – baie langer as wat ons beplan het. Om 'n video van 80% tot 90% te kry, verdubbel die tyd wat jy daaraan bestee. Van 90% tot 95% verdubbel dit weer. 'n Mens kan sien wanneer daar nie tyd aan iets bestee is nie."
Intussen geniet Kellerman dit om sy tyd by die huis te bestee gedurende die staat van inperking.
"Ek het nog nooit so baie gedraf nie . . . Weet jy, ek het naderhand te veel gereis."
Kellerman het onlangs vir die musiekvideo van sy liedjie "Baroque to the Rescue", wat hy saam met die Amerikaanse hip-hop-kunstenaar Konshens The MC en Suid-Afrika se Lady Zamar opgeneem het, die Social Action-prys in die kategorie vir kortformaatvideo's by die 18de Independent Music Awards (IMA) gewen.
"Ek mis dit om op te tree, maar 'n mens kan gelukkig nog werk. Ek het beplan om later vanjaar nuwe musiek te maak en nou werk ek vroeër aan die nuwe album."
Meer oor: Mzansi-Jeugkoor | Wouter Kellerman | Musiek | Fluitspeler | Covid-19-Pandemie | Gesondheidswerkers | Musiekvideo | Koor